
 Bucureşti,  15.10.2013
                                                                                 PL X 238/2013                                                                                                                                                                                                                                                                                     

 Către

BIROUL PERMANENT

AL

CAMEREI DEPUTAŢILOR
Vă înaintăm, alăturat, RAPORTUL COMUN SUPLIMENTAR asupra proiectului de Lege privind înfiinţarea Fundaţiei „Proiect Ferentari”, retrimis spre dezbatere în fond, Comisiei pentru drepturile omului, culte şi problemele minorităţilor naţionale  şi Comisiei juridice, de disciplină şi imunităţi, cu adresa nr. PLx. 238/2013 din 14 octombrie 2013.
            În raport de obiectul şi conţinutul său, proiectul de lege face parte din categoria legilor ordinare.
VICEPREŞEDINTE,







       PREŞEDINTE,
                    Nicolae Ciprian NICA         






       Nicolae PĂUN                                                                   

PARLAMENTUL  ROMÂNIEI

CAMERA DEPUTAŢILOR
	  Comisia juridică, de  

  disciplină  şi imunităţi

  Nr. 4c-11/808/2013

	Comisia pentru drepturile omului, culte şi problemele minorităţilor naţionale
 Nr. 4c-5/321/2013



RAPORT COMUN SUPLIMENTAR
asupra proiectului de Lege privind înfiinţarea Fundaţiei “Proiect Ferentari” 
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru drepturile omului, au fost sesizate, spre dezbatere în fond, cu proiectul de Lege privind înfiinţarea Fundaţiei “Proiect Ferentari”, trimis cu adresa nr. PL-x 238 din 25 iunie 2013 şi înregistrată sub nr. 31/808 din 26 iunie 2013 şi respectiv 25/321 din 25 iunie 2013 la Comisia pentru drepturile omului şi problemele minorităţilor naţionale.
Potrivit dispoziţiilor art. 75 din Constituţia României, republicată, şi ale art. 92 alin. (9) pct. 2 din             Regulamentul Camerei Deputaţilor, republicat, Camera Deputaţilor  este Cameră decizională. 
Senatul, în calitate de primă Cameră sesizată, a adoptat iniţiativa legislativă în şedinţa din 17 iunie 2013, cu respectarea prevederilor art. 76 alin. (2) din Constituţia României, republicată.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 365 din 7 mai 2013.
Propunerea legislativă are ca obiect de reglementare înfiinţarea Fundaţiei “Proiect Ferentari” a Secretariatului General al Guvernului, persoană juridică română, apolitică, fără scop patrimonial, de utilitate publică, prin derogare de la prevederile Ordonanţei Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr.246/2005, cu modificările şi completările ulterioare. 

Scopul Fundaţiei „Proiect Ferentari” a Secretariatului General al Guvernului îl constituie derularea unor proiecte, programe şi activităţi ce vizează incluziunea socială a cetăţenilor români de etnie romă.

Comisia pentru administraţie publică, amenajarea teritoriului şi echilibru ecologic, prin adresa nr. 4c-6/301 din 3 septembrie 2013, a avizat favorabil proiectul de Lege.
 Comisia pentru egalitate de şanse pentru femei şi bărbaţi, prin adresa nr. 37/375 din 10 septembrie 2013, a avizat favorabil iniţiativa legislativă.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii celor două Comisii sesizate în fond au examinat iniţiativa legislativă în şedinţa din 9 octombrie 2013.

La lucrările comisiilor a participat în calitate de  invitat, din partea Secretariatului General al Guvernului, doamna Luiza Marian, director de cabinet.

Din numărul total de 26 membri ai Comisiei juridice, de disciplină şi imunităţi, la şedinţă au participat 22 deputaţi, iar din numărul total de 12 membrii ai Comisiei pentru drepturile omului, la şedinţă au participat 9 deputaţi. 

În urma examinării iniţiativei legislative şi a opiniilor exprimate de către membrii celor două Comisii, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind înfiinţarea Fundaţiei “Proiect Ferentari”, cu amendamentele admise, astfel cum sunt redate în Anexa I.
Plenul Camerei Deputaţilor, în şedinţa din 14 octombrie 2013 a hotărât retrimiterea proiectului de Lege privind înfiinţarea Fundaţiei „Proiect Ferentari”, în vederea unei noi examinări şi depunerii unui nou raport.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii celor două Comisii sesizate în fond au examinat iniţiativa legislativă în şedinţa din 15 octombrie 2013.

La lucrările comisiilor au participat în calitate de  invitaţi, din partea Secretariatului General al Guvernului, doamna Andrea Lambru, secretar general adjunct şi doamna Luiza Marian, director de cabinet.
Din numărul total de 27 membri ai Comisiei juridice, de disciplină şi imunităţi, la şedinţă au participat 18 deputaţi, iar din numărul total de 13 membri ai Comisiei pentru drepturile omului, la şedinţă au participat 9 deputaţi. 
În urma dezbaterilor şi a opiniilor exprimate de către membrii celor două Comisii, s-a hotărât, cu majoritate de voturi (4 voturi împotrivă), să se supună plenului Camerei Deputaţilor, spre dezbatere şi adoptare, proiectul de Lege privind înfiinţarea Fundaţiei “Proiect Ferentari”, cu amendamente admise, astfel cum sunt redate în Anexa I la prezentul raport. 
În raport cu obiectul şi conţinutul său, proiectul de lege face parte din categoria legilor ordinare.                             

                     VICEPREŞEDINTE,                                                                                    PREŞEDINTE,
      Nicolae- Ciprian NICA                                                                                 Nicolae PĂUN
                SECRETAR,







         
SECRETAR,
           Theodor-Cătălin NICOLESCU





          
       Ioan Sorin ROMAN   
 Consilier parlamentar   Iuliana Fuiorea



     

                                                          Consilier parlamentar Onesia Babeş






  



                       
ANEXA  I

	Nr. Crt.
	Textul adoptat de Senat
	Text  propus de Comisie  

(autorul amendamentului)
	Motivare

	     1.

	Lege
privind înfiinţarea Fundaţiei „Proiect Ferentari"


	Nemodificat

	

	2.
	Art.l. - Prin derogare de la prevederile Ordonanţei Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, se înfiinţează Fundaţia „Proiect Ferentari" a Secretariatului General al Guvernului, denumită în continuare Fundaţia, persoană juridică română, apolitică, fară scop patrimonial, de utilitate publică.
	Nemodificat
	

	3.
	Art.2.-   Fundaţia are ca obiective principale:

          a) îmbunătăţirea permanentă a condiţiilor de viaţă a cetăţenilor români de etnie romă în comunităţile în care aceştia trăiesc;
	Nemodificat
	

	4.
	b) identificarea şi administrarea finanţării, cu celeritate şi transparenţă, a obiectivelor de investiţii în comunităţile de romi, indiferent dacă acestea se află în mediul urban sau rural.
	Nemodificat

	

	5.
	Art.3. - In vederea realizării principalelor obiective, Fundaţia îndeplineşte următoarele activităţi:
	Nemodificat

	

	6.
	a) facilitează dialogul cu implementatorii selectaţi în cadrul contractelor-cadru şi, acolo unde va fi posibil, va deveni implementatorul schemelor de grant din Programul de Cooperare Româno-Elveţian şi din finanţarea acordată României prin EEA Grants în cadrul subprogramului „Promovarea participării şi a incluziunii sociale a romilor";
	Nemodificat

	

	7.
	b) implementează activităţi investiţionale în zona Ferentari/Rahova din Bucureşti şi în zonele ulterior identificate ca posibile beneficiare din ţară, prin programe anuale de investiţii, prezentate şi aprobate la începutul fiecărui an;
	Nemodificat

	

	8.
	c) stabileşte priorităţi investiţionale la nivelul comunităţilor de romi din România, în parteneriat cu Fondul Român pentru Dezvoltare Socială (FRDS);
	Nemodificat


	

	9.
	d) propune planurile de dezvoltare pentru comunităţile de romi fiecărui consiliu judeţean iar, acolo unde este solicitată, asistă consiliile locale în crearea acestor planuri de dezvoltare;
	Nemodificat
	

	10.
	e) asistă Punctul Naţional de Contact în realizarea procesului de monitorizare a implementării Strategiei;


	Nemodificat
	

	11.
	f) oferă asistenţă tehnică Agenţiei Naţionale pentru Romi şi organizaţiilor neguvernamentale rome, atunci când este solicitată;
	Nemodificat
	

	12.
	g) promovează cultura romă în România şi la nivel internaţional.
	Nemodificat

	

	13.
	Art. 4. -   Sediul Fundaţiei este în municipiul Bucureşti.


	Art. 4. -   Sediul Fundaţiei este în municipiul Bucureşti. Acest sediu va fi stabilit ulterior prin statut propriu.

Autori amendament - Comisia juridică şi Comisia pentru drepturile omului
	

	14.
	Art. 5. - Fundaţia îşi desfăşoară activitatea potrivit statutului propriu, care se aprobă prin ordin al secretarului general al Guvernului.
	Nemodificat

	

	15.
	Art. 6. - (1) Organul de conducere şi de administrare a Fundaţiei este Consiliul director.
	Nemodificat
	

	16.
	2) Desemnarea Consiliului director se realizează prin ordin al secretarului general al Guvernului.
	“(2) Consiliului director este compus din 7 membri desemnaţi astfel:
 -     1 membru de către Senat;
 -  1 membru de către Camera Deputaţilor;
  -  1 membru de către Agenţia Naţională pentru Romi;
· 4 membri de către Secretarul general al Guvernului.”
Autori  amendament – Comisia juridică şi Comisia pentru drepturile omului

